b'\n_START_ARTICLE_\nRolkarska subkultura\n_START_PARAGRAPH_\nRolkarska subkultura se je skozi desetletja izoblikovala med rolkarji. Za pripadnike te subkulture je zna\xc4\x8dilno predvsem, da poleg tej, pripadjao \xc5\xa1e kaki drugi subkulturi (po navadi povezano s glasbo), kar povzro\xc4\x8da veliko raznolikost rolkarjev._NEWLINE_Pomemben del razvoja vrednot rokarke subkulture je nesprejemanje ve\xc4\x8dinskega dela dru\xc5\xbebe, iz \xc4\x8desar sledijo ob\xc4\x8dutki prikraj\xc5\xa1anja in sovra\xc5\xbeen odnos do avtoritete. Za\xc4\x8detek legalnega pregona rolkarjev je spro\xc5\xbeil prepoved rolkanja na javnih povr\xc5\xa1inah v ZDA. Dandanes si za rolkanje lahko kaznovan z denarno kaznijo do 300$ ali pa celo z nekaj dnevi v zaporu. Ker so rolkarji povpre\xc4\x8dno stari manj kot 18 let, to predstavlja veliko in zanje nerazumljivo prepreko za svobodno udejstvovanje._NEWLINE_Mnogi povezujejo rolkanje z umetnostjo, zato se velik del rolkrjev z umetnostjo ukvarja na manj\xc5\xa1i ali ve\xc4\x8dji ravni. Tako dandanes umetni\xc5\xa1ka razstava poklicnega rolkarja ni ve\xc4\x8d redkost, mnogi \xc2\xbbobi\xc4\x8danji\xc2\xab\xc2\xa0rolkarji se umetni\xc5\xa1ko izra\xc5\xbeajo s poslikavo svojih rolk (zgornje in spodnje strani). Neposredna posledica pa je, da je ve\xc4\x8dina umetnikov zaposlenih v rolkarski industriji, \xc4\x8deprav temu ni bilo tako \xc5\xa1e do poznih osemdesetih._NEWLINE_\xc4\x8ceprav vsi, ki rolkajo, ne pripadajo rolkarski subkulturi, pa je za ve\xc4\x8dino rolkarjev zna\xc4\x8dilno, da se niso na\xc5\xa1li v drugih (pogosto skupinskih) \xc5\xa1portih. Dasiravno se z rolkanjem lahko ukvarja vsak posameznik individualno, pa te ljudi vseeno ve\xc5\xbee \xc5\xbeelja po pripadnosti v skupine. Tam najdejo uteho za svoje alternativne vrednote, katerih skupna zna\xc4\x8dilnost je, da nasprotujejo popularnim (konformizmu) in da niso odvisne odnjihove \xc5\xa1i\xc5\xa1re sprejetosti._NEWLINE_Mnogo razburjenja je v svet rolkanja prinesla \xc5\xa1ir\xc5\xa1a popularnost rolkanja konec 20. stoletja, ki se nadaljuje \xc5\xa1e danes. Rolkarji so namre\xc4\x8d mnenja, da se za ta \xc5\xa1port (ki ga sami pojmujejo za \xc5\xbeivljenjski slog) ljudje sedaj odlo\xc4\x8dajo zaradi njegove popularnosti in ne zato, ker bi jim pomenil kaj ve\xc4\x8d. Kot taki tudi ne morejo biti pripadniki rolkarske subkulture.'